Opsada Brede (1793)
<s>Opsada Brede se odigrala od 21. do 27. februara 1793. godine kada su, za vrijeme Rata Prve koalicije, republikanske francuske snage nastojale zauzete nizozemski grad Bredu.</s><s>Do opsade je došlo tokom ofenzive koju je francuski general Charles Dumouriez nakon objave rata početkom 1793. godine pokrenuo sa ciljem zauzimanja Nizozemske.</s><s>Breda je osim strateške, imala i važnu simboličku važnost, s obzirom na to da su se u njoj nalazio značajan dio imovine nizozemskog staadtholdera i "de facto" monarha Willema V Oranskog; on je braniteljima zapovijedio da grad brane "do zadnje kapi krvi" ne obazirući se što će pri tome eventualno stradati njegova imanja i objasnivši da će na taj način "pokazati da je spreman na žrtvu domovini".</s><s>Francuske snage, kojima su pomoć davali i pripadnici pro-francuske Batavske legije, su grad opkolile 21. februara.</s><s>Slično kao i u slučaju opsade Maastrichta Francuze su mučili logistički problemi i nedostatak artiljerije, te je bombardiranje, započeto 23. februara brzo okončano zbog nedostatka municije.</s><s>Ono je, usprkos toga, ostavilo značajan dojam na branitelje koji su, ne znajući da Francuzi više nemaju sa čime pucati, 27. februara pristali na predaju uz uvjet da napuste grad sa ličnim naoružanjem.</s><s>Sljedeći dan je Dumouriez trijumfalno ušao u grad.</s><s>Francuska je vlast, međutim, bila kratkog vijeka, s obzirom da su porazi u bitkama kod Aldenhovena i Neerwindena natjerali Francuze da napuste Nizozemsku i Belgiju.</s><s>Sam Dumouriez je naredio da se Breda Nizozemcima vrati bez borbe, što je učinjeno 29. marta.</s>

<s>Breda se tokom francuske invazije 1795. predala zajedno sa ostatkom Nizozemske.</s>

<s>Izvori</s>

<s>Literatura 
 G. G. van der Hoeven (1868) Geschiedenis der vesting Breda, str. 216–228.</s><s>Breda: Broese & Comp.</s>

<s>1793
Breda
Breda
Breda 1793
Rat Prve koalicije
Historija Brede</s>

